Eyðun Klakstein og hansara menn eru gestir í Gundadali, tá vit í morgin skulu royna at spæla okkum víðari í steypakappingini Steypakappingin verður ofta rópt skjóti vegurin út í Europa. Tað er nakað av sannheit í hesum, og vinnarin av dystinum hóskvøldið hevur longu tryggjað sær pláss í hálvfinaluni. Á heimavølli móti Skála er eingin ivi um, at vit eru favorittar, men samstundis vita vit fullvæl, at teir appelsingulu væl og virðiliga eru førir fyri at arga okkum. Í Eyðuni Klakstein hava teir eisini ein venjara, sum kennir okkara lið serstakliga væl, og tí er øll orsøk at rokna við einum truplum dysti, har liðið hevur tørv á góðum stuðli uttan fyri vøllin.